system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Anton Sailer.
assistant
Anton Sailer () a fost un comerciant și filantrop șvab bănățean, care a trăit cea mai mare parte a vieții la Timișoara, unde s-a remarcat ca un priceput comerciant, acumulând o avere însemnată. În același timp a donat o mare parte din avere pentru înființarea spitalului de copii, institutului pentru orbi și aziluri pentru săraci și bătrâni. 

În 1902 împăratul Franz Joseph i-a acordat Crucea de Merit Civil, cu coroană, iar Primăria Municipiului Timișoara a denumit o stradă după el (actual: Spl. N. Titulescu). În prezent o altă stradă din Timișoara îi poartă numele, însă scris greșit. 

Statuia lui Anton Sailer, lucrare a sculptorului Miklós Ligeti, a fost dezvelită în fața Spitalului de Copii în data de 25 aprilie 1904. Terenul pe care a fost construită clădirea spitalului a constituit o donație a sa.

Mormântul lui Anton Sailer se află în cimitirul din Iosefin (Josefstadt) - actualmente cimitirul din Calea Șagului.

Note

Legături externe 
 Timișoara uitată, 7 septembrie 2014, pressalert.ro. Accesat la 12 iunie 2020.

Nașteri în 1820
Decese în 1904
Șvabi bănățeni
Cetățeni de onoare ai Timișoarei
Filantropi români
Arădeni